title: Sklep Sveta (EU) 2015/201 z dne 27. januarja 2015 o stališču, ki se v imenu Evropske unije zavzame v Pododboru za sanitarne in fitosanitarne ukrepe, Pododboru za carino in Pododboru za geografske označbe, ustanovljenih s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani, v zvezi s sprejetjem sklepov Pododbora za sanitarne in fitosanitarne ukrepe, Pododbora za carino in Pododbora za geografske označbe glede njihovih poslovnikov

text:
                  10.2.2015

                  SL

                  Uradni list Evropske unije

                  L 33/19

         SKLEP SVETA (EU) 2015/201
         z dne 27. januarja 2015
         o stališču, ki se v imenu Evropske unije zavzame v Pododboru za sanitarne in fitosanitarne ukrepe, Pododboru za carino in Pododboru za geografske označbe, ustanovljenih s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani, v zvezi s sprejetjem sklepov Pododbora za sanitarne in fitosanitarne ukrepe, Pododbora za carino in Pododbora za geografske označbe glede njihovih poslovnikov
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega odstavka člena 207(4) Pogodbe v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Člen 431 Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani (1) (v nadaljnjem besedilu: Sporazum) določa začasno uporabo delov Sporazuma.

                     (2)

                     Člen 3 Sklepa Sveta 2014/494/EU (2) določa, kateri deli Sporazuma se začasno uporabljajo, vključno z določbami o ustanovitvi in delovanju Pododbora za sanitarne in fitosanitarne ukrepe (v nadaljnjem besedilu: Pododbor SFS), Pododbora za carino in Pododbora za geografske označbe.

                     (3)

                     Na podlagi člena 65(5) Sporazuma mora Pododbor SFS sprejeti svoj poslovnik na prvem zasedanju.

                     (4)

                     Na podlagi člena 74(3)(e) Sporazuma mora Pododbor za carino sprejeti svoj poslovnik.

                     (5)

                     Na podlagi člena 179(2) Sporazuma mora Pododbor za geografske označbe določiti svoj poslovnik.

                     (6)

                     Zato je primerno, da se določi stališče Unije v zvezi s poslovniki, ki jih sprejmejo navedeni pododbori –

               SPREJEL NASLEDNJI SKLEP:

            Člen 1

               1.   Stališče, ki ga zavzame Unija v Pododboru za sanitarne in fitosanitarne ukrepe, ustanovljenem s členom 65 Sporazuma, v zvezi s sprejetjem poslovnika Pododbora SFS, temelji na osnutku sklepa navedenega pododbora, ki je priložen temu sklepu.

               2.   Predstavniki Unije v Pododboru SFS se lahko dogovorijo o manjših tehničnih popravkih osnutka sklepa brez nadaljnjega sklepa Sveta.

            Člen 2

               1.   Stališče, ki ga zavzame Unija v Pododboru za carino, ustanovljenem s členom 74 Sporazuma, v zvezi s sprejetjem poslovnika Pododbora za carino, temelji na osnutku sklepa navedenega pododbora, ki je priložen temu sklepu.

               2.   Predstavniki Unije v Pododboru za carino se lahko dogovorijo o manjših tehničnih popravkih teh osnutkov sklepov brez nadaljnjega sklepa Sveta.

            Člen 3

               1.   Stališče, ki ga zavzame Unija v Pododboru za geografske označbe, ustanovljenem s členom 179 Sporazuma, v zvezi s sprejetjem poslovnika Pododbora za geografske označbe, temelji na osnutku sklepa navedenega pododbora, ki je priložen temu sklepu.

               2.   Predstavniki Unije v Pododboru za geografske označbe se lahko dogovorijo o manjših tehničnih popravkih teh osnutkov sklepov brez nadaljnjega sklepa Sveta.

            Člen 4
            Ta sklep začne veljati na dan sprejetja.

            V Bruslju, 27. januarja 2015

                  Za Svet

                  Predsednik

               J. REIRS

            (1)  UL L 261, 30.8.2014, str. 4.

            (2)  Sklep Sveta 2014/494/EU z dne 16. junija 2014 o podpisu, v imenu Evropske unije, in začasni uporabi Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani (UL L 261, 30.8.2014, str. 1).

            OSNUTEK
            SKLEPA št. 1/2015 PODODBORA ZA SANITARNE IN FITOSANITARNE UKREPE EU-GRUZIJA
            z dne … 2015
            o sprejetju poslovnika
            PODODBOR ZA SANITARNE IN FITOSANITARNE UKREPE EU-GRUZIJA JE –
            ob upoštevanju Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani (1) (v nadaljnjem besedilu: Sporazum) ter zlasti člena 65 Sporazuma,
            ob upoštevanju naslednjega:

                        (1)

                        V skladu s členom 431 Sporazuma se deli Sporazuma začasno uporabljajo od 1. septembra 2014.

                        (2)

                        Na podlagi člena 65(2) Sporazuma mora Pododbor za sanitarne in fitosanitarne zadeve (v nadaljnjem besedilu: Pododbor SFS) obravnavati vse zadeve v zvezi z izvajanjem poglavja 4 (sanitarni in fitosanitarni ukrepi) naslova IV (Trgovina in z njo povezane zadeve) Sporazuma.

                        (3)

                        Na podlagi člena 65(5) Sporazuma mora Pododbor SFS sprejeti svoj poslovnik –

                  SPREJEL NASLEDNJI SKLEP:

               Člen 1
               Sprejme se poslovnik Pododbora SFS, kot je določen v Prilogi.

               Člen 2
               Ta sklep začne veljati na dan sprejetja.

               V …, …

                     Za Pododbor SFS

                     Predsednik

               (1)  UL L 261, 30.8.2014, str. 4.

               PRILOGA

                  Poslovnik Pododbora za sanitarne in fitosanitarne ukrepe EU-Gruzija

                  Člen 1
                  Splošne določbe

                     1.   Pododbor za sanitarne in fitosanitarne ukrepe (v nadaljnjem besedilu: Pododbor SFS), ustanovljen v skladu s členom 65(1) Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani (v nadaljnjem besedilu: Sporazum), pomaga Pridružitvenemu odboru v trgovinski sestavi, kot je določeno v členu 408(4) Sporazuma (v nadaljnjem besedilu: Pridružitveni odbor v trgovinski sestavi), pri opravljanju njegovih nalog.

                     2.   Pododbor SFS izvaja naloge, določene v členu 65(2) Sporazuma, glede na cilje iz poglavja 4 naslova IV, kot je določeno v členu 50 Sporazuma.

                     3.   Pododbor SFS sestavljajo predstavniki Evropske komisije in Gruzije, ki so odgovorni za sanitarne in fitosanitarne zadeve.

                     4.   Predstavnik Evropske komisije ali Gruzije, ki je pristojen za sanitarne in fitosanitarne zadeve, deluje kot predsednik Pododbora SFS v skladu s členom 2.

                     5.   Pogodbenici v tem poslovniku sta pogodbenici, navedeni v členu 428 Sporazuma.

                  Člen 2
                  Predsedovanje
                  Pogodbenici predsedujeta Pododboru SFS izmenično za obdobje 12 mesecev. Prvo obdobje se začne na datum prvega zasedanja Pridružitvenega sveta in se konča 31. decembra istega leta.

                  Člen 3
                  Zasedanja

                     1.   Če se pogodbenici ne dogovorita drugače, se Pododbor SFS sestane v treh mesecih po začetku veljavnosti Sporazuma, bodisi na zahtevo katere koli od pogodbenic bodisi vsaj enkrat na leto.

                     2.   Vsako zasedanje Pododbora SFS skliče njegov predsednik na kraju in ob času, o katerem se dogovorita pogodbenici. Predsednik Pododbora SFS razpošlje obvestilo o zasedanju najpozneje 28 koledarskih dni pred začetkom zasedanja, če se pogodbenici ne dogovorita drugače.

                     3.   Kadar je mogoče, se redno zasedanje Pododbora SFS skliče pravočasno pred rednim zasedanjem Pridružitvenega odbora v trgovinski sestavi.

                     4.   Zasedanja Pododbora SFS lahko potekajo prek katerega koli dogovorjenega tehnološkega sredstva, npr. kot video ali avdio konferenca.

                     5.   Pododbor SFS lahko vprašanja obravnava tudi, kadar ne zaseda, in sicer prek korespondence.

                  Člen 4
                  Delegacije
                  Pred vsakim zasedanjem sekretariat Pododbora SFS pogodbenici obvesti o predvideni sestavi delegacije vsake pogodbenice, ki se bo udeležila zasedanja.

                  Člen 5
                  Sekretariat

                     1.   Uradnik Evropske komisije in uradnik Gruzije delujeta skupaj kot sekretarja Pododbora SFS in naloge sekretariata opravljata skupaj, v duhu medsebojnega zaupanja in sodelovanja.

                     2.   Sekretariat Pridružitvenega odbora v trgovinski sestavi je obveščen o vseh sklepih, mnenjih, priporočilih, poročilih in drugih dogovorjenih ukrepih Pododbora SFS.

                  Člen 6
                  Korespondenca

                     1.   Korespondenca, naslovljena na odbor SFS, se naslovi na sekretarja ene od pogodbenic, ki nato o njej obvesti drugega sekretarja.

                     2.   Sekretariat Pododbora SFS zagotovi, da se korespondenca, naslovljena na Pododbor SFS, posreduje predsedniku Pododbora SFS in po potrebi razpošlje kot dokumentacija iz člena 7.

                     3.   Korespondenco predsednika pošlje pogodbenicama sekretariat v imenu predsednika. Korespondenca se razpošlje, kadar je to primerno, na podlagi člena 7.

                  Člen 7
                  Dokumentacija

                     1.   Dokumenti se razpošiljajo prek sekretarja Pododbora SFS.

                     2.   Pogodbenica svojo dokumentacijo pošlje svojemu sekretarju. Sekretar prejeto dokumentacijo posreduje sekretarju druge pogodbenice.

                     3.   Sekretar Unije dokumentacijo razpošlje ustreznim predstavnikom Unije in v takšni korespondenci med naslovnike sistematično doda sekretarja Gruzije in sekretarje Pridružitvenega odbora v trgovinski sestavi.

                     4.   Sekretar Gruzije dokumentacijo razpošlje ustreznim predstavnikom Gruzije in v takšni korespondenci med naslovnike sistematično doda sekretarja Unije in sekretarje Pridružitvenega odbora v trgovinski sestavi.

                     5.   Sekretarji Pododbora SFS delujejo kot kontaktne točke za izmenjavo informacij, kot je določeno v členu 58 Sporazuma.

                  Člen 8
                  Zaupnost
                  Če pogodbenici ne skleneta drugače, zasedanja Pododbora SFS niso javna. Kadar pogodbenica Pododboru SFS predloži informacije, ki so označene kot zaupne, druga pogodbenica navedene informacije obravnava kot take.

                  Člen 9
                  Dnevni red zasedanj

                     1.   Sekretariat Pododbora SFS na podlagi predlogov pogodbenic za vsako zasedanje pripravi začasni dnevni red in operativne sklepe, ki jih določa člen 10. Začasni dnevni red vključuje točke, za katere sekretariat najpozneje 21 koledarskih dni pred začetkom zasedanja od pogodbenice prejme zahtevek za vključitev na dnevni red, skupaj z ustreznimi dokumenti.

                     2.   Začasni dnevni red se skupaj z ustreznimi dokumenti razpošlje v skladu s členom 7 najpozneje 15 koledarskih dni pred začetkom zasedanja.

                     3.   Pododbor SFS sprejme dnevni red na začetku vsakega zasedanja. Za uvrstitev točk, ki niso na začasnem dnevnem redu, na dnevni red je potrebno soglasje pogodbenic.

                     4.   Predsednik Pododbora SFS lahko ob soglasju druge pogodbenice na ad hoc osnovi povabi predstavnike drugih organov pogodbenic ali neodvisne strokovnjake za posamezno področje, da se udeležijo zasedanj Pododbora SFS ali da predložijo informacije o posebnih zadevah. Pogodbenici zagotovita, da takšni opazovalci ali strokovnjaki spoštujejo vse zahteve glede zaupnosti.

                     5.   Predsednik Pododbora SFS lahko v dogovoru s pogodbenicama skrajša roke iz odstavkov 1 in 2, da se upoštevajo posebne okoliščine.

                  Člen 10
                  Zapisnik in operativni sklepi

                     1.   Sekretarja Pododbora SFS skupaj pripravita osnutek zapisnika vsake seje.

                     2.   Praviloma zapisnik za vsako točko na dnevnem redu navaja:

                                 (a)

                                 seznam udeležencev zasedanja, seznam spremljajočih uradnikov ter seznam vseh opazovalcev ali strokovnjakov, ki so se udeležili zasedanja;

                                 (b)

                                 dokumente, predložene Pododboru SFS;

                                 (c)

                                 izjave, za katere je Pododbor SFS želel, da se zapišejo v zapisnik, ter

                                 (d)

                                 operativne sklepe z zasedanja v skladu z odstavkom 4.

                     3.   Osnutek zapisnika se predloži Pododboru SFS v odobritev. Odobri se v 28 koledarskih dneh po vsakem zasedanju Pododbora SFS. Vsem naslovnikom iz člena 7 se pošlje izvod zapisnika.

                     4.   Osnutek operativnih sklepov vsakega zasedanja pripravi sekretar Pododbora SFS predsedujoče pogodbenice Pododbora SFS in ga razpošlje pogodbenicama skupaj z dnevnim redom najpozneje 15 koledarskih dni pred začetkom zasedanja. Ta osnutek se med zasedanjem posodobi, tako da odbor SFS, če se pogodbenici ne dogovorita drugače, na koncu zasedanja sprejme operativne sklepe, ki odražajo nadaljnje ukrepe, o katerih se dogovorita pogodbenici. Operativni sklepi se po sprejetju dodajo zapisniku, njihovo izvajanje pa se pregleda med katerim koli naslednjim zasedanjem Pododbora SFS. Pododbor SFS v ta namen sprejme predlogo, ki omogoča spremljanje spoštovanja posebnih rokov za izvedbo vsakega ukrepa.

                  Člen 11
                  Sklepi in priporočila

                     1.   Pododbor SFS sprejme sklepe, mnenja, priporočila, poročila in skupne ukrepe, kot je določeno v členu 65 Sporazuma. Sklepi, mnenja, priporočila, poročila in skupni ukrepi se sprejmejo v soglasju s pogodbenicama po zaključku ustreznih notranjih postopkov za njihovo sprejetje. Sprejeti sklepi so zavezujoči za pogodbenici, ki sprejmeta ustrezne ukrepe za njihovo izvajanje.

                     2.   Vsak sklep, mnenje, priporočilo ali poročilo podpiše predsednik Pododbora SFS in overita sekretarja Pododbora SFS. Brez poseganja v odstavek 3 predsednik podpiše te dokumente med zasedanjem, na katerem se sprejme zadevni sklep, priporočilo ali poročilo.

                     3.   Pododbor SFS lahko sprejema sklepe, priporočila in mnenja ali poročila s pisnim postopkom, po zaključku ustreznih notranjih postopkov, če se pogodbenici s tem strinjata. Pisni postopek je uradna izmenjava not med sekretarjema, ki delujeta po dogovoru s pogodbenicama. Na besedilo predloga, ki se v ta namen razpošlje v skladu s členom 7, se morebitni pridržki ali spremembe sporočijo v roku, ki ni krajši od 21 koledarskih dni. Predsednik lahko v dogovoru s pogodbenicama skrajša navedene roke, da se upoštevajo posebne okoliščine. Ko se o besedilu doseže dogovor, sklep, mnenje, priporočilo ali poročilo, ga podpiše predsednik in overita sekretarja.

                     4.   Akti Pododbora SFS se naslovijo kot „sklep“, „mnenje“, „priporočilo“ ali „poročilo“. Vsak sklep začne veljati na dan sprejetja, razen če ni v njem določeno drugače.

                     5.   Sklepi, mnenja, priporočila in poročila se pošljejo pogodbenicama.

                     6.   Vsaka pogodbenica se lahko odloči za objavo sklepov, mnenj in priporočil Pododbora SFS v svojem uradnem glasilu.

                  Člen 12
                  Poročila
                  Pododbor SFS predloži Pridružitvenemu odboru v trgovinski sestavi poročilo o svojih dejavnostih in dejavnostih tehničnih delovnih skupin ali ad hoc skupin, ki jih ustanovi Pododbor SFS. Poročilo je treba predložiti 25 koledarskih dni pred rednim letnim zasedanjem Pridružitvenega odbora v trgovinski sestavi.

                  Člen 13
                  Jeziki

                     1.   Uradna jezika Pododbora SFS sta angleščina in gruzijščina.

                     2.   Če ni določeno drugače, se Pododbor SFS pri svojih posvetovanjih opira na dokumentacijo, ki je napisana v teh jezikih.

                  Člen 14
                  Stroški

                     1.   Vsaka pogodbenica krije vse svoje stroške v zvezi z osebjem, potovanjem in bivanjem ter stroške v zvezi s poštnimi in telekomunikacijskimi storitvami, nastale zaradi udeležbe na zasedanjih Pododbora SFS.

                     2.   Stroške, povezane z organizacijo zasedanj in razmnoževanjem dokumentov, krije pogodbenica gostiteljica zasedanja.

                     3.   Stroške v zvezi s tolmačenjem na zasedanjih in prevajanjem dokumentov v angleščino in gruzijščino ali iz teh dveh jezikov v skladu s členom 13(1) krije pogodbenica, ki je gostiteljica zasedanja.
                     Stroške tolmačenja in prevajanja v druge jezike ali iz njih krije neposredno pogodbenica prosilka.

                  Člen 15
                  Spremembe poslovnika
                  Ta poslovnik se lahko spremeni s sklepom Pododbora SFS v skladu s členom 65(5) Sporazuma.

                  Člen 16
                  Tehnične delovne skupine in ad hoc skupine

                     1.   Pododbor SFS lahko s sklepom v skladu s členom 65(6) Sporazuma po potrebi ustvarja ali odpravlja tehnične delovne skupine ali ad hoc delovne skupine, vključno z znanstvenimi skupinami in skupinami strokovnjakov.

                     2.   Članstvo v takih ad hoc delovnih skupinah ni nujno omejeno na predstavnike pogodbenic. Pogodbenici zagotovita, da člani vseh skupin, ki jih ustanovi Pododbor SFS, spoštujejo vse zahteve glede zaupnosti.

                     3.   Če pogodbenici ne določita drugače, skupine, ki jih je ustanovil Pododbor SFS, delujejo pod nadzorom Pododbora SFS, kateremu poročajo.

                     4.   Zasedanja delovnih skupin lahko po potrebi potekajo osebno ali prek video ali avdio konference.

                     5.   Sekretariatu Pododbora SFS se v vednost pošljejo vsa ustrezna korespondenca, dokumentacija in sporočila v zvezi z dejavnostmi delovnih skupin.

                     6.   Delovne skupine so pristojne za dajanje pisnih priporočil Pododboru SFS. Priporočila se sprejmejo na podlagi soglasja in sporočijo predsedniku Pododbora SFS, ki jih razpošlje, kot je določeno v členu 7.

                     7.   Ta poslovnik se smiselno uporablja za vse tehnične delovne skupine ali ad hoc delovne skupine, ki jih je ustanovil Pododbor SFS, razen če v tem členu ni določeno drugače. Sklicevanje na zasedanje Pridružitvenega odbora v trgovinski sestavi se razume kot sklicevanje na Pododbor SFS.

            OSNUTEK
            SKLEPA št. 1/2015 PODODBORA ZA CARINO EU-GRUZIJA
            z dne … 2015
            o sprejetju poslovnika
            PODODBOR ZA CARINO EU-GRUZIJA JE –
            ob upoštevanju Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani (1) (v nadaljnjem besedilu: Sporazum) in zlasti člena 74 Sporazuma,
            ob upoštevanju naslednjega:

                        (1)

                        V skladu s členom 431 Sporazuma se deli Sporazuma začasno uporabljajo od 1. septembra 2014.

                        (2)

                        Na podlagi člena 74 Sporazuma mora Pododbor za carino spremljati izvajanje in upravljanje poglavja 5 (Olajševanje carinskih postopkov in trgovine) naslova IV (Trgovina in z njo povezane zadeve) Sporazuma.

                        (3)

                        Na podlagi člena 74(3)(e) Sporazuma mora Pododbor za carino sprejeti svoj poslovnik –

                  SPREJEL NASLEDNJI SKLEP:

               Člen 1
               Sprejme se poslovnik Pododbora za carino, kot je določen v Prilogi.

               Člen 2
               Ta sklep začne veljati na dan sprejetja.

               V …, …

                     Za Pododbor za carino

                     Predsednik

               (1)  UL L 261, 30.8.2014, str. 4.

               PRILOGA

                  Poslovnik Pododbora za carino EU-Gruzija

                  Člen 1
                  Splošne določbe

                     1.   Pododbor za carino, ustanovljen v skladu s členom 74(1) Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani (v nadaljnjem besedilu: Sporazum), opravlja svoje naloge, kot je določeno v členu 74(2) in (3) Sporazuma.

                     2.   Pododbor za carino sestavljajo predstavniki Evropske komisije in Gruzije, ki so odgovorni za carino in s carino povezane zadeve.

                     3.   Predstavnik Evropske komisije ali Gruzije, ki je pristojen za carino in s carino povezane zadeve, deluje kot predsednik v skladu s členom 2.

                     4.   Pogodbenici v tem poslovniku sta pogodbenici, navedeni v členu 428 Sporazuma.

                  Člen 2
                  Predsedovanje
                  Pogodbenici predsedujeta Pododboru za carino izmenično za obdobje 12 mesecev. Prvo obdobje se začne na datum prvega zasedanja Pridružitvenega sveta in se konča 31. decembra istega leta.

                  Člen 3
                  Zasedanja

                     1.   Če se pogodbenici ne dogovorita drugače, se Pododbor za carino sestane enkrat letno ali na zahtevo katere koli od pogodbenic.

                     2.   Vsako zasedanje Pododbora za carino skliče njegov predsednik na kraju in ob času, o katerem se dogovorita pogodbenici. Predsednik Pododbora za carino razpošlje obvestilo o zasedanju najpozneje 28 koledarskih dni pred začetkom zasedanja, če se pogodbenici ne dogovorita drugače.

                     3.   Zasedanja Pododbora za carino lahko potekajo prek katerega koli dogovorjenega tehnološkega sredstva, npr. kot video ali avdio konferenca.

                     4.   Pododbor za carino lahko vprašanja obravnava tudi, kadar ne zaseda, in sicer prek korespondence.

                  Člen 4
                  Delegacije
                  Pred vsakim zasedanjem sekretariat Pododbora za carino pogodbenici obvesti o predvideni sestavi delegacij vsake pogodbenice, ki se udeleži zasedanja.

                  Člen 5
                  Sekretariat

                     1.   Uradnik Evropske komisije in uradnik Gruzije, ki sta pristojna za carino in s carino povezane zadeve, delujeta skupaj kot sekretarja Pododbora za carino in naloge sekretariata opravljata skupaj, v duhu medsebojnega zaupanja in sodelovanja.

                     2.   Sekretariat Pridružitvenega odbora v trgovinski sestavi, kakor je določen v členu 408(4) Sporazuma (v nadaljnjem besedilu: Pridružitveni odbor v trgovinski sestavi), je obveščen o vseh sklepih, mnenjih, priporočilih, poročilih in drugih dogovorjenih ukrepih Pododbora za carino.

                  Člen 6
                  Korespondenca

                     1.   Korespondenca, naslovljena na Pododbor za carino, se naslovi na sekretarja ene od pogodbenic, ki nato o njej obvesti drugega sekretarja.

                     2.   Sekretariat Pododbora za carino zagotovi, da se korespondenca, naslovljena na Pododbor za carino, posreduje predsedniku Pododbora za carino in po potrebi razpošlje kot dokumentacija iz člena 7.

                     3.   Korespondenco predsednika pogodbenicama pošlje sekretariat v imenu predsednika. Takšna korespondenca se razpošlje, kadar je to primerno, kakor določa člen 7.

                  Člen 7
                  Dokumentacija

                     1.   Dokumenti se razpošiljajo prek sekretarja Pododbora za carino.

                     2.   Pogodbenica svojo dokumentacijo pošlje svojemu sekretarju. Sekretar prejeto dokumentacijo posreduje sekretarju druge pogodbenice.

                     3.   Sekretar Unije dokumentacijo razpošlje ustreznim predstavnikom Unije in v takšni korespondenci med naslovnike sistematično doda sekretarja Gruzije. Sekretar Unije pošlje izvod končnih dokumentov na sekretarja Pridružitvenega odbora v trgovinski sestavi.

                     4.   Sekretar Gruzije dokumentacijo razpošlje ustreznim predstavnikom Gruzije in v takšni korespondenci med naslovnike sistematično doda sekretarja Unije. Sekretar Gruzije pošlje izvod končnih dokumentov na sekretarja Pridružitvenega odbora v trgovinski sestavi.

                  Člen 8
                  Zaupnost
                  Če pogodbenici ne skleneta drugače, zasedanja Pododbora za carino niso javna. Kadar pogodbenica Pododboru za carino predloži informacije, ki so označene kot zaupne, druga pogodbenica navedene informacije obravnava kot take.

                  Člen 9
                  Dnevni red zasedanj

                     1.   Sekretariat Pododbora za carino na podlagi predlogov pogodbenic za vsako zasedanje pripravi začasni dnevni red. Začasni dnevni red vključuje točke, za katere sekretariat najpozneje 21 koledarskih dni pred začetkom zasedanja od pogodbenice prejme zahtevek za vključitev na dnevni red, skupaj z ustreznimi dokumenti.

                     2.   Začasni dnevni red se skupaj z ustreznimi dokumenti razpošlje v skladu s členom 7 najpozneje 15 koledarskih dni pred začetkom zasedanja.

                     3.   Pododbor za carino sprejme dnevni red na začetku vsakega zasedanja. Za uvrstitev točk, ki niso na začasnem dnevnem redu, na dnevni red je potrebno soglasje pogodbenic.

                     4.   Predsednik Pododbora za carino lahko ob soglasju druge pogodbenice na ad hoc osnovi povabi predstavnike drugih organov pogodbenic ali neodvisne strokovnjake za posamezno področje, da se udeležijo njegovih zasedanj ali da predložijo informacije o posebnih zadevah. Pogodbenici zagotovita, da takšni opazovalci ali strokovnjaki spoštujejo vse zahteve glede zaupnosti.

                     5.   Predsednik Pododbora za carino lahko v dogovoru s pogodbenicama skrajša roke iz odstavkov 1 in 2, da se upoštevajo posebne okoliščine.

                  Člen 10
                  Zapisnik in operativni sklepi

                     1.   Sekretar Pododbora za carino pogodbenice, ki predseduje Pododboru za carino, pripravi osnutek zapisnika vsakega zasedanja, vključno z operativnimi sklepi.

                     2.   Osnutek zapisnika, vključno z operativnimi sklepi, se predloži Pododboru za carino v odobritev. Osnutek zapisnika se odobri v 28 koledarskih dneh po vsakem zasedanju Pododbora za carino. Vsem naslovnikom iz člena 7 se pošlje izvod zapisnika.

                  Člen 11
                  Sklepi in priporočila

                     1.   Pododbor za carino je pooblaščen, da sprejme praktično ureditev, ukrepe, sklepe in priporočila, kakor je določeno v členu 74 Sporazuma. Te praktične ureditve, ukrepi, sklepi in priporočila se sprejmejo s soglasjem med pogodbenicama po zaključku ustreznih notranjih postopkov za njihovo sprejetje. Sprejeti sklepi so zavezujoči za pogodbenici, ki sprejmeta ustrezne ukrepe za njihovo izvajanje.

                     2.   Vsak sklep ali priporočilo podpiše predsednik Pododbora za carino in overita sekretarja Pododbora za carino. Brez poseganja v odstavek 3 predsednik podpiše te dokumente med zasedanjem, na katerem se sprejme zadevni sklep ali priporočilo.

                     3.   Pododbor za carino lahko sprejema sklepe ali priporočila s pisnim postopkom, po zaključku ustreznih notranjih postopkov, če se pogodbenici s tem strinjata. Pisni postopek je uradna izmenjava not med obema sekretarjema, ki delujeta po dogovoru s pogodbenicama. Na besedilo predloga, ki se v ta namen razpošlje v skladu s členom 7, se morebitni pridržki ali spremembe sporočijo v roku, ki ni krajši od 21 koledarskih dni. Predsednik lahko v dogovoru s pogodbenicama skrajša navedeni rok, da se upoštevajo posebne okoliščine. Ko se o besedilu doseže dogovor, sklep ali priporočilo, ga podpiše predsednik in overita sekretarja.

                     4.   Akti Pododbora za carino se naslovijo kot „sklep“ oziroma „priporočilo“. Vsak sklep začne veljati na dan sprejetja, razen če ni v njem določeno drugače.

                     5.   Sklepi in priporočila se pošljejo obema pogodbenicama.

                     6.   Vsaka pogodbenica se lahko odloči za objavo sklepov in priporočil Pododbora za carino v svojem uradnem glasilu.

                  Člen 12
                  Poročila
                  Pododbor za carino poroča Pridružitvenemu odboru v trgovinski sestavi na vsakem rednem letnem zasedanju Pridružitvenega odbora v trgovinski sestavi.

                  Člen 13
                  Jeziki

                     1.   Uradna jezika Pododbora za carino sta angleščina in gruzijščina.

                     2.   Če ni določeno drugače, se Pododbor za carino pri svojih posvetovanjih opira na dokumentacijo, ki je napisana v teh dveh jezikih.

                  Člen 14
                  Stroški

                     1.   Vsaka pogodbenica krije vse svoje stroške v zvezi z osebjem, potovanjem in bivanjem ter stroške v zvezi s poštnimi in telekomunikacijskimi storitvami, nastale zaradi udeležbe na zasedanjih Pododbora za carino.

                     2.   Stroške, povezane z organizacijo zasedanj in razmnoževanjem dokumentov, krije pogodbenica gostiteljica zasedanja.

                     3.   Stroške v zvezi s tolmačenjem na zasedanjih in prevajanjem dokumentov v angleščino in gruzijščino ali iz teh dveh jezikov v skladu s členom 13(1) krije pogodbenica, ki je gostiteljica zasedanja.
                     Stroške tolmačenja in prevajanja v druge jezike ali iz njih krije neposredno pogodbenica prosilka.

                  Člen 15
                  Spremembe poslovnika
                  Ta poslovnik se lahko spremeni s sklepom Pododbora za carino v skladu s členom 74(3)(e) Sporazuma.

            OSNUTEK
            SKLEPA št. 1/2015 PODODBORA ZA GEOGRAFSKE OZNAČBE EU-GRUZIJA
            z dne … 2015
            o sprejetju poslovnika
            PODODBOR ZA GEOGRAFSKE OZNAČBE EU-GRUZIJA JE –
            ob upoštevanju Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani (1) (v nadaljnjem besedilu: Sporazum) in zlasti člena 179 Sporazuma,
            ob upoštevanju naslednjega:

                        (1)

                        V skladu s členom 431 Sporazuma se deli Sporazuma začasno uporabljajo od 1. septembra 2014.

                        (2)

                        Na podlagi člena 179 Sporazuma mora Pododbor za geografske označbe spremljati razvoj Sporazuma na področju geografskih označb in služi kot forum za sodelovanje in dialog o geografskih označbah.

                        (3)

                        Na podlagi člena 179(2) Sporazuma mora Pododbor za geografske označbe določiti svoj poslovnik –

                  SPREJEL NASLEDNJI SKLEP:

               Člen 1
               Sprejme se poslovnik Pododbora za geografske označbe, kot je določen v Prilogi.

               Člen 2
               Ta sklep začne veljati na dan sprejetja.

               V …,

                     Za Pododbor za geografske označbe

                     Predsednik

               (1)  UL L 261, 30.8.2014, str. 4.

               PRILOGA

                  Poslovnik Pododbora za geografske označbe EU-Gruzija

                  Člen 1
                  Splošne določbe

                     1.   Pododbor za geografske označbe, ustanovljen v skladu s členom 179 Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani (v nadaljnjem besedilu: Sporazum), pomaga Pridružitvenemu odboru v trgovinski sestavi, kot je določeno v členu 408(4) Sporazuma (v nadaljnjem besedilu: Pridružitveni odbor v trgovinski sestavi), pri opravljanju njegovih nalog.

                     2.   Pododbor za geografske označbe opravlja svoje naloge, kot je določeno v členu 179 Sporazuma.

                     3.   Pododbor za geografske označbe sestavljajo predstavniki Evropske komisije in Gruzije, ki so pristojni za zadeve v zvezi z geografskimi označbami.

                     4.   Pogodbenici imenujeta vsaka svojega vodjo delegacije, ki je kontaktna oseba za vse zadeve v zvezi s pododborom za geografske označbe.

                     5.   Vodji delegacij delujeta kot predsednika Pododbora za geografske označbe v skladu s členom 2.

                     6.   Vsak vodja delegacije lahko prenese vse ali nekatere naloge vodje delegacije na imenovanega namestnika in v tem primeru vsa sklicevanja na vodjo delegacije v nadaljnjem besedilu veljajo za imenovanega namestnika.

                     7.   Pogodbenici v tem poslovniku sta pogodbenici, navedeni v členu 428 Sporazuma.

                  Člen 2
                  Predsedovanje
                  Pogodbenici predsedujeta Pododboru za geografske označbe izmenično za obdobje 12 mesecev. Prvo obdobje se začne na datum prvega zasedanja Pridružitvenega sveta in se konča 31. decembra istega leta.

                  Člen 3
                  Zasedanja

                     1.   Če se pogodbenici ne dogovorita drugače, se Pododbor za geografske označbe sestane na zahtevo katere koli od pogodbenic, izmenično v Uniji in Gruziji, v nobenem primeru pa ne pozneje kot 90 koledarskih dni od zahteve.

                     2.   Vsako zasedanje Pododbora za geografske označbe skliče njegov predsednik na kraju in ob času, o katerem se dogovorita pogodbenici. Predsednik Pododbora za geografske označbe razpošlje obvestilo o zasedanju najpozneje 28 koledarskih dni pred začetkom zasedanja, če se pogodbenici ne dogovorita drugače.

                     3.   Kadar je mogoče, se redno zasedanje Pododbora za geografske označbe skliče pravočasno pred rednim zasedanjem Pridružitvenega odbora v trgovinski sestavi.

                     4.   Izjemoma lahko zasedanje Pododbora za geografske označbe poteka prek tehnoloških sredstev, o katerih se dogovorita pogodbenici, vključno prek videokonference.

                  Člen 4
                  Delegacije
                  Pred vsakim zasedanjem sekretariat Pododbora za geografske označbe pogodbenici obvesti o predvideni sestavi delegacij vsake pogodbenice, ki se udeleži zasedanja.

                  Člen 5
                  Sekretariat

                     1.   Uradnik Evropske komisije in uradnik Gruzije delujeta skupaj kot sekretarja Pododbora za geografske označbe, kot sta se dogovorili vodji delegacij, ter opravljata naloge sekretariata skupaj, v duhu medsebojnega zaupanja in sodelovanja.

                     2.   Sekretariat Pridružitvenega odbora v trgovinski sestavi mora biti obveščen o vseh sklepih, poročilih in drugih dogovorjenih ukrepih Pododbora za geografske označbe.

                  Člen 6
                  Korespondenca

                     1.   Korespondenca, naslovljena na Pododbor za geografske označbe, se naslovi na sekretarja ene od pogodbenic, ki nato o njej obvesti drugega sekretarja.

                     2.   Sekretariat Pododbora za geografske označbe zagotovi, da se korespondenca, naslovljena na Pododbor za geografske označbe, posreduje predsedniku Pododbora za geografske označbe in po potrebi razpošlje kot dokumentacija iz člena 7.

                     3.   Korespondenco predsednika pogodbenicama pošlje sekretariat v imenu predsednika. Korespondenca se razpošlje, kadar je to primerno, kakor določa člen 7.

                  Člen 7
                  Dokumentacija

                     1.   Dokumenti se razpošiljajo prek sekretarja Pododbora za geografske označbe.

                     2.   Pogodbenica svojo dokumentacijo pošlje svojemu sekretarju. Sekretar prejeto dokumentacijo posreduje sekretarju druge pogodbenice.

                     3.   Sekretar Unije dokumentacijo razpošlje ustreznim predstavnikom Unije in v takšni korespondenci med naslovnike sistematično doda sekretarja Gruzije in sekretarje Pridružitvenega odbora v trgovinski sestavi.

                     4.   Sekretar Gruzije dokumentacijo razpošlje ustreznim predstavnikom Gruzije in v takšni korespondenci med naslovnike sistematično doda sekretarja Unije in sekretarje Pridružitvenega odbora v trgovinski sestavi.

                  Člen 8
                  Zaupnost
                  Če pogodbenici ne skleneta drugače, zasedanja Pododbora za geografske označbe niso javna. Kadar pogodbenica Pododboru za geografske označbe predloži informacije, ki so označene kot zaupne, druga pogodbenica navedene informacije obravnava kot take.

                  Člen 9
                  Dnevni red zasedanj

                     1.   Sekretariat Pododbora za geografske označbe na podlagi predlogov pogodbenic za vsako zasedanje pripravi začasni dnevni red in operativne sklepe, ki jih določa člen 10. Začasni dnevni red vključuje točke, za katere sekretariat najpozneje 21 koledarskih dni pred začetkom zasedanja od pogodbenice prejme zahtevek za vključitev na dnevni red, skupaj z ustreznimi dokumenti.

                     2.   Začasni dnevni red se skupaj z ustreznimi dokumenti razpošlje v skladu s členom 7 najpozneje 15 koledarskih dni pred začetkom zasedanja.

                     3.   Predsednik in drugi vodja delegacije sprejmeta dnevni red na začetku vsakega zasedanja. Za uvrstitev točk, ki niso na začasnem dnevnem redu, na dnevni red je potrebno soglasje pogodbenic.

                     4.   Predsednik Pododbora za geografske označbe lahko ob soglasju druge pogodbenice na ad hoc osnovi povabi predstavnike drugih organov pogodbenic ali neodvisne strokovnjake za posamezno področje, da se udeležijo njegovih zasedanj ali da predložijo informacije o posebnih zadevah. Pogodbenici zagotovita, da takšni opazovalci ali strokovnjaki spoštujejo vse zahteve glede zaupnosti.

                     5.   Predsednik Pododbora za geografske označbe lahko v dogovoru s pogodbenicama skrajša roke iz odstavkov 1 in 2, da se upoštevajo posebne okoliščine.

                  Člen 10
                  Zapisnik in operativni sklepi

                     1.   Sekretarja Pododbora za geografske označbe skupaj pripravita osnutek zapisnika vsake seje.

                     2.   Praviloma zapisnik za vsako točko na dnevnem redu navaja:

                                 (a)

                                 seznam udeležencev zasedanja, seznam spremljajočih uradnikov ter seznam vseh opazovalcev ali strokovnjakov, ki so se udeležili zasedanja;

                                 (b)

                                 dokumente, predložene Pododboru za geografske označbe;

                                 (c)

                                 izjave, za katere je Pododbor za geografske označbe želel, da se zapišejo v zapisnik, ter

                                 (d)

                                 po potrebi operativne sklepe z zasedanja v skladu z odstavkom 4.

                     3.   Osnutek zapisnika se predloži Pododboru za geografske označbe v odobritev. Odobri se v 28 koledarskih dneh po vsakem zasedanju Pododbora za geografske označbe. Vsem naslovnikom iz člena 7 se pošlje izvod zapisnika.

                     4.   Osnutek operativnih sklepov vsakega zasedanja pripravi sekretar Pododbora za geografske označbe pogodbenice, ki predseduje Pododboru za geografske označbe, in ga razpošlje pogodbenicama skupaj z dnevnim redom praviloma najpozneje 15 koledarskih dni pred začetkom zasedanja. Ta osnutek se med zasedanjem posodobi, tako da Pododbor za geografske označbe, če se pogodbenici ne dogovorita drugače, na koncu zasedanja sprejme operativne sklepe, ki odražajo nadaljnje ukrepe, o katerih se dogovorita pogodbenici. Operativni sklepi se po sprejetju dodajo zapisniku, njihovo izvajanje pa se pregleda med katerim koli naslednjim zasedanjem Pododbora za geografske označbe. Pododbor za geografske označbe v ta namen sprejme predlogo, ki omogoča spremljanje spoštovanja rokov za izvedbo vsakega ukrepa.

                  Člen 11
                  Sklepi

                     1.   Pododbor za geografske označbe je pooblaščen za sprejemanje sklepov v zadevah, določenih v členu 179(3) Sporazuma. Ti sklepi se prejmejo s soglasjem med pogodbenicama po zaključku ustreznih notranjih postopkov za njihovo sprejetje. Sprejeti sklepi so zavezujoči za pogodbenici, ki sprejmeta ustrezne ukrepe za njihovo izvajanje.

                     2.   Vsak sklep podpiše predsednik Pododbora za geografske označbe in overita sekretarja Pododbora za geografske označbe. Brez poseganja v odstavek 4 predsednik podpiše te dokumente med zasedanjem, na katerem se sprejme zadevni sklep.

                     3.   Pododbor za geografske označbe lahko sprejema sklepe ali poročila s pisnim postopkom, po zaključku ustreznih notranjih postopkov, če se pogodbenici s tem strinjata. Pisni postopek je uradna izmenjava not med obema sekretarjema, ki delujeta po dogovoru s pogodbenicama. Na besedilo predloga, ki se v ta namen razpošlje v skladu s členom 7, se morebitni pridržki ali spremembe sporočijo v roku, ki ni krajši od 21 koledarskih dni. Predsednik lahko v dogovoru s pogodbenicama skrajša roke, da se upoštevajo posebne okoliščine. Ko se o besedilu doseže dogovor, sklep ali poročilo, ga podpiše predsednik in overita sekretarja.

                     4.   Akti Pododbora za geografske označbe se naslovijo kot „sklep“ oziroma „poročilo“. Vsak sklep začne veljati na dan sprejetja, razen če ni v njem določeno drugače.

                     5.   Sklepi se pošljejo pogodbenicama.

                     6.   Vsaka pogodbenica se lahko odloči za objavo sklepov Pododbora za geografske označbe v svojem uradnem listu.

                  Člen 12
                  Poročila
                  Pododbor za geografske označbe o svojem delovanju poroča Pridružitvenemu odboru v trgovinski sestavi na vsakem rednem zasedanju Pridružitvenega odbora v trgovinski sestavi.

                  Člen 13
                  Jeziki

                     1.   Uradna jezika Pododbora za geografske označbe sta angleščina in gruzijščina.

                     2.   Če ni določeno drugače, se Pododbor za geografske označbe pri svojih posvetovanjih opira na dokumentacijo, ki je napisana v teh dveh jezikih.

                  Člen 14
                  Stroški

                     1.   Vsaka pogodbenica krije vse svoje stroške v zvezi z osebjem, potovanjem in bivanjem ter stroške v zvezi s poštnimi in telekomunikacijskimi storitvami, nastale zaradi udeležbe na zasedanjih Pododbora za geografske označbe.

                     2.   Stroške, povezane z organizacijo zasedanj in razmnoževanjem dokumentov, krije pogodbenica gostiteljica zasedanja.

                     3.   Stroške v zvezi s tolmačenjem na zasedanjih in prevajanjem dokumentov v angleščino in gruzijščino ali iz teh dveh jezikov v skladu s členom 13(1) krije pogodbenica, ki je gostiteljica zasedanja.
                     Stroške tolmačenja in prevajanja v druge jezike ali iz njih krije neposredno pogodbenica prosilka.

                  Člen 15
                  Spremembe poslovnika
                  Ta poslovnik se lahko spremeni s sklepom Pododbora za geografske označbe v skladu s členom 179(2) Sporazuma.


title: Sklep Sveta 2003/874/SZVP z dne 8. decembra 2003 o izvajanju Skupnega ukrepa 2003/472/SZVP zaradi prispevka k programu sodelovanja Evropske unije proti širjenju orožja in razorožitve v Ruski federaciji

text:
Pomembno pravno obvestilo

|

32003D0874

Uradni list L 326 , 13/12/2003 str. 0049 - 0054

		Sklep Sveta 2003/874/SZVPz dne 8. decembra 2003o izvajanju Skupnega ukrepa 2003/472/SZVP zaradi prispevka k programu sodelovanja Evropske unije proti širjenju orožja in razorožitve v Ruski federacijiSVET EVROPSKE UNIJE JE –ob upoštevanju Pogodbe o Evropski uniji in zlasti člena 23(2) te pogodbe,ob upoštevanju Skupnega ukrepa Sveta 2003/472/SZVP o nadaljevanju programa sodelovanja Evropske unije proti širjenju orožja in razorožitve v Ruski federaciji [1],ob upoštevanju naslednjega:(1) Namen tega sklepa je izvajanje Skupnega ukrepa 2003/472/SZVP s pomočjo finančnega prispevka za projekte po programu sodelovanja Evropske unije proti širjenju orožja in razorožitve v Ruski federaciji, in zlasti člena 2 tega ukrepa.(2) Unija želi nadaljevati s podporo Ruski federaciji pri varnem in okolju prijaznem odstranjevanju ali preusmeritvi infrastrukture, opreme in znanstvenih zmogljivosti, povezanih z orožjem za množično uničevanje.(3) Komisija sprejema zaupano nalogo nadzora nad pravilnim izvajanjem teh projektov –SKLENIL:Člen 1Naslednja projekta se vključita v program sodelovanja Evropske unije proti širjenju orožja in razorožitve v Ruski federaciji:- podpora programu za odstranjevanje plutonija za orožje v Rusiji;- dobava potrebne opreme za zagotovitev delovanja obrata za uničevanje kemičnega orožja v Kambarki, Republika Udmurtija.Zgornje dejavnosti so v celoti opisane v Prilogi I oziroma II.Člen 21. Okvirni finančni znesek za namene iz člena 1 je 5550000 EUR.2. Z izdatki, ki se financirajo iz zneska, določenega v odstavku 1, se upravlja po postopkih in pravilih Evropske skupnosti za splošni proračun Evropske unije, z izjemo, da kakršno koli pred-financiranje ne ostane lastnina Evropske skupnosti. Komisija lahko prenese izvajanje projektov iz člena 1 na ustanove, opredeljene v prilogi I in II.3. Države članice, katerih ustanove so opredeljene v prilogi I in II, sprejmejo potrebne ukrepe, da zagotovijo učinkovito izvajanje projektov na ravni držav članic.4. Države članice v sodelovanju s Komisijo zagotovijo ustrezno vidnost prispevka EU ter primerno spremljane izvajanja teh projektov.Člen 3Komisija o izvajanju tega sklepa poroča v skladu s členom 3(1) Skupnega ukrepa 2003/472/SZVP.Člen 41. Ta sklep začne veljati z dnem sprejetja.Veljati preneha z dnem prenehanja veljavnosti Skupnega ukrepa 2003/472/SZVP.2. Sklep se pregleda v šestih mesecih od dne sprejetja.Člen 5Ta sklep se objavi v Uradnem listu Evropske unije.V Bruslju, 8. decembra 2003Za SvetPredsednikF. Frattini[1] UL L 157, 26.6.2003, str. 69.--------------------------------------------------PRILOGA IPODPORA PROGRAMU ZA ODSTRANJEVANJE PLUTONIJA ZA OROŽJE V RUSIJI1. OpisPo medvladnem sporazumu med Združenimi državami Amerike in Rusko federacijo iz septembra 2000 bo vsaka stran odstranila 34 ton plutonija, primernega za izdelavo orožja. Obe strani sta izrazili namen pretvoriti ta plutonij v gorivo iz mešanih oksidov (MOX) in ga vstaviti v obstoječe reaktorje.Predlaga se, da EU, tako kot je ravnala že od sprejetja Skupnih ukrepov o vzpostavitvi programa sodelovanja Evropske unije proti širjenju orožja in za razorožitev v Ruski federaciji leta 1999, nadaljuje s podpiranjem dveh vrst dejavnosti, ki sta na kritični poti izvajanja tega programa v Rusiji:- varnostni predpisi: predpisi, ki jih je izdelal Ruski organ za jedrsko varnost (Gosatomnadzor, s kratico GAN), o uporabi plutonija za orožje v ruskih reaktorjih,- predstavitev MOX-a: študije in poskusi predstavitev in odobritev goriva MOX, ki so del programa, imenovanega tudi program 3-LTA Lead Test Assemblies).1.1 Varnostni predpisiVloga neodvisnega Ruskega organa za jedrsko varnost v Ruski federaciji, Gosatomnadzorja (GAN), je postaviti svoje zahteve in pred izdajo dovoljenja za začetek obratovanja preveriti, če so izpolnjene.V skladu s skupnimi ukrepi je bilo dodeljenih že 500000 EUR (Skupni ukrepi 1999/878/SZVP) in 1300000 EUR (Sklep Sveta 2001/493/SZVP) kot podpora GAN, da začne pripravljati prve dokumente, ki so pri odstranjevanju plutonija najbolj potrebni. Projekt so v skladu s Francosko-nemško-ruskim sporazumom iz leta 1998 izvedli CEA (Commissariat à l'énergie atomique), ki je sklenil pogodbe z GAN in njihovimi svetovalci (IBRAE) za pripravo takih predpisov, pa tudi izkušeni strokovnjaki EU za varnost (zbranih v Risk-Auditu), ki so te dokumente pregledali.Med Evropsko komisijo in Nacionalno upravo za jedrsko varnost (NNSA) ameriškega ministrstva za energijo (DoE) je bil za opravljanje takih nalog sklenjen osnovni sporazum o delitvi finančne podpore dejavnostim GAN.Do sredine 2003 je bilo od skupno 16 predpisov pripravljenih 12, šest izmed njih pa tudi pregledanih. Druga, izboljšana različica treh dokumentov je bila za končni pregled pripravljena pred uradno objavo.Ta projekt zajema financiranje še treh dokumentov, ki so jih napisali GAN in njegovi svetovalci, ter pregled ruskega dela s strani strokovnjakov EU za varnost. Izvajal se bo na podlagi Francosko-ruskega sporazuma. Tudi to bo potekalo v tesnem sodelovanju z ameriško NNSA.Ti trije dokumenti, ki jih bodo predvidoma pripraviti GAN in njegovi tehnični svetovalci, bodo obsegali uporabo plutonija za orožje v jedrskih reaktorjih v Rusiji, in sicer:- še en predpis o požarni varnosti v napravah jedrskega gorivnega kroga,- pregled projektne dokumentacije za gradnjo obrata za izdelavo goriva na zemljišču NIIAR za 3-LTA, ki bodo vloženi v reaktor VVER-1000; izdaja potrdil za potrebno opremo,- pregled projektne dokumentacije VNIINM o modernizaciji procesa za testiranje procesa izdelave goriva MOX z uporabo ruskih materialov in izdaja potrdil za potrebno opremo.Strokovnjaki GAN po pregledu pripravijo dovoljenja za te dejavnosti, ki so del programa za predstavitev MOX. Poleg pregleda treh navedenih dokumentov GAN bodo strokovnjaki EU za varnost, skupaj s svojimi kolegi iz Združenih držav, pregledali tudi splošne varnostne predpise za naprave jedrskega gorivnega kroga, dokument, ki ga pregleduje GAN.1.2 Predstavitev MOXV skladu s skupnimi ukrepi je bilo kot podpora za začetek tega razvoja dodeljenih že 1300000 EUR in 1500000 EUR, in sicer po Skupnih ukrepih 1999/878/SZVP oziroma Sklepu Sveta 2001/493/SZVP. Glavna podlaga je celovit program za predstavitev MOX, ki ga je leta 2000 izdelal Inštitut Bochvar, potrdil Minatom, sprejel pa GAN. Program je sestavljen iz številnih zaporednih faz, ki na koncu pripeljejo do vložitve treh gorivnih svežnjev MOX (testnih gorivnih svežnjev, LTA) v reaktor VVER-1000 v Balakovu. Zato se imenuje tudi program 3-LTA.Projekt je v skladu s Francosko-nemško-ruskim sporazumom iz leta 1998 izvedel CEA (Commissariat à l'énergie atomique), ki je sklenil pogodbe neposredno z ruskimi inštituti, ki jih je določil Minatom. Do sredine 2003 se je od skupno 15 pogodb na petih različnih Minatomovih inštitutih izvajalo 12 pogodb, ki so zajemale ravno toliko faz programa. Ta projekt zajema financiranje štirih nadaljnjih faz programa za predstavitev MOX (program 3-LTA).Varno, netvegano in tehnološko zanesljivo odstranjevanje plutonija za orožje v Rusiji je prednostno vprašanje. V tem pogledu je ta projekt potreben, ker je na kritični poti. Izvajal se bo na podlagi Francosko-ruskega sporazuma. Posamezne faze izberejo francoski in ruski partnerji skupaj, sporočili pa jih bodo tudi ameriški Nacionalni upravi za jedrsko varnost (NNSA) pri DoE.Že izbrane nadaljnje faze v programu 3-LTA zajemajo:- posodobitev predelovalne linije za proizvodnjo ampul MOX (kratkih palic),- razvoj programa po obsevanju v poskusnih reaktorjih,- posodobitev zapisov o delovanju goriva za ampule in zasnova gorivnih palic MOX,- posodobitev in prilagoditev opreme za napravo VVER, ki bo omogočala vlaganje MOX.Treba je omeniti, da je Minatom leta 2002 določil TVEL za povezovalca vseh dejavnosti v zvezi z gorivom MOX iz programa, da bo usklajeval naloge različnih inštitutov, ki so pod vodstvom Minatoma (kot VNIINM Bochvar). Na drugi strani pa je RosEnergoAtom odgovoren za dela v svojih centralah, tako kot so VVER-1000 v Balakovu. V prve tri gornje faze so vključeni TVEL in inštituti Minatoma, v zadnjo pa RosEnergoAtom/Balakovo.2. CiljiGlavni cilj: razviti zmožnost varnega odstranjevanja plutonija za orožje v Ruski federaciji.Nameni projektaPod 1.1: na podlagi predpisov, ki jih je sestavil GAN, dovoliti nekatere faze novega potrebnega gorivnega kroga, kar pomeni uporabo goriva MOX.Pod 1.2: opraviti študije in poskuse, ki omogočajo uporabo goriva MOX in vložiti tri testne gorivne svežnje v reaktor VVER-1000 v Balakovu.Rezultati projektaPod 1.1: strokovni pregledi, ki jih opravi GAN, komentirajo pa strokovnjaki EU za varnost; potrdila iz predhodnih dovoljenj za nekatere faze gorivnega kroga.Pod 1.2: rezultati različnih zgoraj opisanih faz (poročila, nameščena oprema).3. TrajanjeIzvajanje bo predvidoma trajalo dve leti.Predlaga se izdelava ocene dela po šestih mesecih od podpisa prvih pogodb.4. KoristiPod 1.1: GAN je ruska ustanova, ki ima koristi od rezultata projekta.Pod 1.2: Minatom je ruska ustanova, ki ima koristi od rezultata projekta.Oba, GAN in Minatom, bosta za osebe za stike s projektom imenovala visoke uradnike iz svojih organizacij, ki bodo imeli dovolj sposobnosti in pristojnosti za zagotovitev učinkovitega sodelovanja z ustanovo države članice, ki je zadolžena za izvajanje projektov.5. Ustanova države članice, ki se zadolži za izvajanje projektovEnako pod 1.1 in 1.2:- država članica: Francija, ki jo predstavlja francoski Minister za zunanje zadeve,- Nosilec izvajanja: Commissariat de l'énergie atomique (CEA).6. Tretje osebeCEA za izvajanje nalog iz teh projektov lahko vzpostavi:- pod 1.1: neposredne stike s svetovalci GAN/(ki jih je treba še določiti) za delo, ki ga je treba opraviti v Rusiji, in za opravljanje pregledov z izkušenimi strokovnjaki EU za varnost pri Risk-Auditu,- pod 1.2: neposredne stike z ruskimi inštituti, ki jih je določil Minatom, da opravijo delo v Rusiji.CEA bo s pomočjo strokovnjakov nadzoroval izvajanje ruskih nalog in bo zadolžen, da zagotovi popolno skladnost z dejavnostmi, ki jih financirajo druga telesa, zlasti v okviru dvostranskih ameriško-ruskih programov.Vzpostavi se stike s predstavniki ameriškega DoE (NNSA), s čimer se zagotovi, da bo ta projekt pomenil dopolnitev ameriških dejavnosti.7. Ocena potrebnih sredstev7.1 Varnostni predpisiOkrog 70 % zneska pokriva ruske izdatke, sestavljene v glavnem iz stroškov dela ter nekaj potnih stroškov in stroškov za opremo. Preostalih približno 30 % je predvidenih za strokovnjake za jedrsko varnost, ki bodo pregledovali delo GAN.Odstotki bodo določeni na osnovi ocen iz naslednjega dokumenta GAN:"Seznam zveznih standardov in pravil ter drugih predpisov na področju uporabe jedrske energije, ki jih je treba pripraviti v okviru projekta odstranjevanja plutonija primernega za izdelavo orožja"iz aprila 2001.7.2 Predstavitev MOXCelotni znesek pokriva ruske izdatke, ki so v glavnem stroški dela.Odstotki bodo določeni na osnovi ocen iz naslednjega dokumenta:"Program za odobritev goriva MOX in izdelavo treh testnih gorivnih svežnjev za reaktor VVER-1000"iz oktobra 2000, ki ga je potrdil Minatom in sprejel GAN.V celotni znesek za oba projekta so vključeni nepredvideni stroški ter potni stroški in stroški prevajanja nosilca izvajanja, ki so neposredno povezani z izvajanjem projektov.8. Okvirni finančni znesek za pokrivanje stroškov projektovPod 1.1: | 500000 EUR |Pod 1.2: | 950000 EUR |Poleg tega je v celotnih stroških projektov vključenih tudi 50000 EUR za potne stroške in dnevnice opredeljene ustanove države članice, ki je neposredno povezana z vodenjem projekta, ter za nepredvidene stroške.Skupaj: 1500000 EUR--------------------------------------------------PRILOGA IIDOBAVA POTREBNE OPREME ZA ZAGOTOVITEV DELOVANJA OBRATA ZA UNIČEVANJE KEMIČNEGA OROŽJA V KAMBARKI, REPUBLIKA UDMURTIJA1. Opis1.1 OzadjeMednarodna podpora Ruski federaciji je ključnega pomena za izpolnjevanje njenih obveznosti po Konvenciji o kemičnem orožju, saj olajšuje in dopolnjuje ruska prizadevanja za izvedbo obsežnega programa uničevanja kemičnega orožja.Na skladiščnem prostoru v Kambarki, kjer je v velikih jeklenih cisternah shranjeno okrog 6000 ton mehurjevca luzita, je na skladiščnem prostoru treba zgraditi še en obrat za uničevanje. Ta količina predstavlja 16 % celotne količine kemičnega orožja v Ruski federaciji.Na predhodnih stopnjah sta projekte v Kambarki izvajali Švedska (analizo tveganja, usposabljanje in opremo za javno komunikacijsko središče, analitske instrumente za lokalno bolnišnico) in Finska (posebej zasnovan opozorilni sistem za odkrivanje morebitnega izliva skladiščenih kemikalij za kemično orožje).1.2. Obseg dejavnosti, ki jih je treba izvesti v okviru projektaTa projekt financira dobavo ključnih elementov tehniške podpore za obrat za uničevanje kemičnega orožja v Kambarki. Dobavljena oprema bo obsegala hladilno postajo, dušiko-kisikovo postajo kompresorsko in dizelsko postajo kot tudi druge dele opreme, ki so potrebni za delovanje obrata.Izkušnje iz manjšega obrata za uničevanje v Gornyem, ki je bil zgrajen s podporo Zvezne republike Nemčije in Skupnih ukrepov EU, bodo služile tudi obratu v Kambarki. Tehnično dokumentacijo, ki je potrebna za postopek oddaje javnega naročila, je izdelal in dal na razpolago Ruski zvezni državni inštitut za načrtovanje, "SoyuzpromNIIproekt".2. CiljiGlavni cilj: pomagati Ruski federaciji izpolniti svoje cilje v okviru Konvencije o kemičnem orožju.Namen projekta: pomagati Ruski federaciji v prizadevanjih, da uniči kemično orožje v obratu za uničevanje v Kambarki, Republika Udmurtija.Rezultati projekta: dobava osnovnih delov opreme, potrebnih za delovanje obrata za uničevanje kemičnega orožja v Kambarki.3. TrajanjePo načrtih bo celoten projekt trajal 24 mesecev. To vključuje približno štirimesečno fazo priprave javnega naročila, ki obsega pripravo podrobnih razpisnih pogojev in tehničnih specifikacij, fazo oddaje javnega naročila in sklenitve pogodbe, dolgo nadaljnjih šest mesecev, in na koncu še 14-mesečno fazo proizvodnje in dobave. Projekt se predvidoma začne izvajati do konca 2003.4. KoristGlavna ustanova, ki ima korist od rezultata projekta, je Ruska agencija za strelivo, ki je odgovorna za zvezni ciljni program, "Uničenje nakopičenih zalog kemičnega orožja v Ruski federaciji".5. Ustanova države članice, ki se zadolži za izvajanje projekta- Država članica: Zvezna republika Nemčija,- Nosilec izvajanja: Zvezno ministrstvo za zunanje zadeve (Auswärtiges Amt), ki mu pomaga Bundesamt für Wehrtechnik und Beschaffung.6. Tretje osebeTa projekt se bo 100 % financiral s Skupnimi ukrepi EU. Nemčija bo izvajala ta projekt vzporedno s svojimi projekti v Kambarki.7. Ocena potrebnih sredstevPrispevek EU bo obsegal javno naročilo in dobavo opreme, potrebne za delovanje hladilne postaje, dušiko-kisikove postaje, kompresorske postaje in dizelske postaje, kot tudi drugo opremo, ki je potrebna za delovanje obrata za uničevanje kemičnega orožja v Kambarki. Stroški te opreme so ocenjeni na:—kompresorska postaja za zrak | 575000 EUR |—hladilna postaja za zrak in vodo | 1290000 EUR |—postaja za dovod dušika | 940000 EUR |—dizelska električna centrala (zasilni sistem) | 95000 EUR |—druga oprema, vključno z opremo za reševanje v izrednih razmerah in gašenje požarov | 1100000 EUR |Poleg tega je v celotnih stroških projektov vključenih tudi 50000 EUR za potne stroške in dnevnice opredeljene ustanove države članice, ki so neposredno povezana z vodenjem projekta, ter za nepredvidene stroške.8. Okvirni finančni znesek za pokrivanje stroškov projektaCelotni strošek projekta je 4050000 EUR.--------------------------------------------------


title: Sklep Sveta z dne 3. junija 2002 o imenovanju članov in nadomestnih članov Upravnega odbora Evropske agencije za varnost in zdravje pri delu (2002/C 161/02)

text:
Pomembno pravno obvestilo

|

32002D0705(01)

Uradni list C 161 , 05/07/2002 str. 0005 - 0007

		Sklep Svetaz dne 3. junija 2002o imenovanju članov in nadomestnih članov Upravnega odbora Evropske agencije za varnost in zdravje pri delu(2002/C 161/02)SVET EVROPSKE UNIJE JE –ob upoštevanju Uredbe Sveta (ES) št. 2062/94 z dne 18. julija 1994 o ustanovitvi Evropske agencije za varnost in zdravje pri delu [1], in zlasti člena 8 te uredbe,ob upoštevanju seznama predlogov za imenovanje, ki so ga vlade držav članic predložile Svetu,ob upoštevanju seznama predlogov za imenovanje, ki ga je predložil Svetu predsedujoči Svetovalnega odbora za varnost, higieno in varovanje zdravja pri delu, na predlog skupin članov, ki zastopajo organizacije delodajalcev in delavcev v Odboru,ob upoštevanju naslednjega:(1) Svet je s Sklepom z dne 22. marca 1999 [2] imenoval člane in nadomestne člane Upravnega odbora Evropske agencije za varnost in zdravje pri delu za čas od 22. marca 1999 do 21. marca 2002.(2) Člani in nadomestni člani omenjenega upravnega odbora bi morali biti imenovani za čas treh let –SKLENIL:Člen 1Imenovani so naslednji člani in nadomestni člani Upravnega odbora Evropske agencije za varnost in zdravje pri delu za čas od 3. junija 2002 do 2. junija 2005:I. VLADNI PREDSTAVNIKIDržava | Člani | Nadomestni člani |Belgija | Marc HESELMANS | Jean-Marie DE CONINCK |Danska | Jens JENSEN | Morten BERGULF |Nemčija | Andreas HORST | Karl-Heinz GRÜTTE |Grčija | Antonios CHRISTODOULOU | Stamatia PISSIMISSI |Španija | Leodegario FERNÁNDEZ SÁNCHEZ | Manuel VELÁZQUEZ |Francija | Marc BOISNEL | Josette GUIGEN |Irska | Tom BEEGAN | Sylvia WOOD |Italija | Paolo ONELLI | Giovanna ROCCA |Luksemburg | Paul WEBER | Nadine WELTER |Nizozemska | H. C. V. SCHRAMA | N. E. J. KUYPER |Avstrija | Gertrud BREINDL | Eva-Elisabeth SZYMANSKI |Portugalska | Henrique José LOPES FERNANDES | Eduardo Rafael LEANDRO |Finska | Mikko HURMALAINEN | Erkki YRJÄNHEIKKI |Švedska | Bertil REMAEUS | Bo BARREFELT |Združeno kraljestvo | Mel DRAPER | Tony LORD |II. PREDSTAVNIKI ORGANIZACIJ DELAVCEVDržava | Člani | Nadomestni člani |Belgija | François PHILIPS | Hermann FONCK |Danska | Lone JACOBSEN | Jan Kahr FREDERIKSEN |Nemčija | Marina SCHRÖDER | Maximilian ANGERMAIER |Grčija | Ioannis ADAMAKIS | Spiros DRIVAS |Španija | Tomás LÓPEZ ARIAS | Ángel Carlods CARCOBA ALONSO |Francija | Jean-Claude BODARD | Dominique OLIVIER |Irska | Fergus WHELAN | Sylvester CRONIN |Italija | Luisa BENEDETTINI | Gabriella GALLI |Luksemburg | Marcel GOEREND | Antoine GIARDIN |Nizozemska | Marcel WILDERS | A. WOLTMEIJER |Avstrija | Renate CZESKLEBA | Alexander HEIDER |Portugalska | Luis Filipe DO NASCIMENTO LOPES | Armando FARIAS |Finska | Raili PERIMÄKI-DIETRICH | Irma PAHLMAN |Švedska | Sven BERGSTRÖM | Börje SJÖHOLM |Združeno kraljestvo | Owen TUDOR | Tom MELLISH |III. PREDSTAVNIKI ORGANIZACIJ DELODAJALCEVDržava | Člani | Namestniki |Belgija | André PELEGRIN | Kris DE MEESTER |Danska | Anders Just PEDERSEN | Thomas Philbert NIELSEN |Nemčija | Reiner LEHR | Thomas HOLTMANN |Grčija | Pavlos KYRIAKONGONAS | Evangelos ZIMALIS |Španija | Pere TEIXIDÓ CAMPÀS | … |Francija | Patrick LEVY | Véronique CAZALS |Irska | Tony BRISCOE | Kevin ENRIGHT |Italija | Franco GIUSTI | Marco FREGOSO |Luksemburg | François ENGELS | Fernand METZLER |Nizozemska | J. J. H. KONING | C. S. FRENKEL |Avstrija | Christa SCHWENG | Heinrich BRAUNER |Portugalska | J. H. L. DA COSTA TAVARES | José Luis SALGADO BARROSO |Finska | Tapio KUIKKO | Antti MÄHÖNEN |Švedska | Eric JANNERFELDT | Ulla-Britta FRÄJDIN-HELLQVIST |Združeno kraljestvo | Janet ASHERSON | Mark PLATT |Člen 2Še ne predlaganega člana za Španijo bo Svet imenoval kasneje.Člen 3Ta sklep se objavi v informacijo v Uradnem listu Evropskih skupnosti.V Luxembourgu, 3. junija 2002Za SvetPredsednikJ. C. Aparicio Pérez[1] UL L 216, 20.8.1994, str. 1. Uredba, kot je bila spremenjena z Uredbo (ES) št. 1643/95 z 29. junija 1995 (UL L 156, 7.7.1995, str. 1).[2] UL C 97, 9.4.1999, str. 1.--------------------------------------------------


title: Sklep Sveta (EU) 2015/1817 z dne 6. oktobra 2015 o stališču, ki se v imenu Evropske unije zavzame na šestinšestdeseti seji izvršnega odbora programa Visokega komisarja Združenih narodov za begunce

text:
               9.10.2015

               SL

               Uradni list Evropske unije

               L 264/13

         SKLEP SVETA (EU) 2015/1817
   z dne 6. oktobra 2015
   o stališču, ki se v imenu Evropske unije zavzame na šestinšestdeseti seji izvršnega odbora programa Visokega komisarja Združenih narodov za begunce
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 78(2) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Unija je s svojimi dejavnostmi na področju mednarodne zaščite, vključno s svojo politiko na področju preseljevanja in vzpostavitvijo skupnega evropskega azilnega sistema, ter kot pomemben donator humanitarne in razvojne pomoči ključni akter na področjih v pristojnosti Visokega komisarja Združenih narodov za begunce (UNHCR). Vendar trenutno veljavna ureditev v zvezi s sodelovanjem Unije v izvršnem odboru programa Visokega komisarja (v nadaljnjem besedilu: izvršni odbor UNHCR) ne ustreza pomembni vlogi, ki jo ima Unija na navedenih področjih.

               (2)

               Države članice so z izjemo Litve in Malte vse članice izvršnega odbora UNHCR.

               (3)

               Svet se je na zasedanju 25. in 26. septembra 2014 dogovoril o stališču (1) glede dogovora o dodatnih pravicah Unije do soodločanja v formalnih in neformalnih telesih UNHCR, pri čemer je Komisijo pozval, naj v tesnem sodelovanju z visoko predstavnico naveže stike z UNHCR, države članice kot članice izvršnega odbora UNHCR ali kot opazovalke v njem pa, naj podprejo to pobudo.

               (4)

               Zato je vodja delegacije Evropske unije pri Združenih narodih v Ženevi v dopisu predsedniku izvršnega odbora UNHCR z dne 7. septembra 2015 zahteval, da se spričo morebitnega sodelovanja Unije pri neformalnih pripravljalnih posvetovanjih UNHCR preučijo načini in sredstva za posodobitev zadevne ureditve glede sodelovanja Unije v upravljavskih organih UNHCR.

               (5)

               Predsednik izvršnega odbora UNHCR je v dopisu z dne 11. septembra 2015 članom izvršnega odbora UNHCR na zahtevo Urada izvršnega odbora UNHCR predlagal spremembo poslovnika izvršnega odbora programa Visokega komisarja (v nadaljnjem besedilu: poslovnik UNHCR), da bi se ustreglo zahtevi Unije.

               (6)

               Pravilo 46 poslovnika UNHCR določa, da lahko izvršni odbor UNHCR spremeni katero koli od pravil poslovnika.

               (7)

               Pričakuje se, da bo izvršni odbor UNHCR pozvan, naj na šestinšestdeseti seji, ki bo potekala od 5. do 9. oktobra 2015, sprejme predlagane spremembe.

               (8)

               Zato je primerno, da se določi stališče Unije v zvezi z navedenimi spremembami poslovnika UNHCR.

               (9)

               V skladu s členoma 1 in 2 Protokola (št. 21) o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, in brez poseganja v člen 4 navedenega protokola ti dve državi članici ne sodelujeta pri sprejetju tega sklepa, ki zato zanju ni zavezujoč in se v njiju ne uporablja.

               (10)

               V skladu s členoma 1 in 2 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja–

         SPREJEL NASLEDNJI SKLEP:
   Člen 1
   1.   Stališče, ki se v imenu Unije zavzame v zvezi s spremembami poslovnika izvršnega odbora programa Visokega komisarja Združenih narodov za begunce in ki ga bodo izrazile države članice, ki bodo delovale skupaj v interesu Evropske unije, je navedeno v Prilogi k temu sklepu.
   2.   O manjših spremembah priložene spremembe se je mogoče dogovoriti brez nadaljnjega sklepa Sveta.
   Člen 2
   Ta sklep začne veljati na dan sprejetja.

      V Luxembourgu, 6. oktobra 2015

            Za Svet

            Predsednik

         P. GRAMEGNA

      (1)  Dokument ST 13046/1/14 REV 1, dostopen na: http://www.consilium.europa.eu/register/sl/content/int/?typ=ADV.

      PRILOGA
      Države članice podpirajo sprejetje naslednje spremembe poslovnika izvršnega odbora programa Visokega komisarja Združenih narodov za begunce:

         „Pravilo 33 poslovnika izvršnega odbora programa Visokega komisarja Združenih narodov za begunce (A/AC.96/187/Rev.7) se spremeni:

            ‚Zasedanja odbora so javna, razen če odbor ne odloči drugače. Predsednik lahko po posvetovanju z odborom povabi specializirane agencije, sklade in programe Združenih narodov ter medvladne organizacije, da se udeležijo zasebnih srečanj na podlagi njihovega strokovnega znanja in prispevkov k delu odbora.‘“


title: 2008/43/ES: Sklep Sveta z dne 20. decembra 2007 o imenovanju litovskega člana in litovskega nadomestnega člana Odbora regij

text:
               15.1.2008

               SL

               Uradni list Evropske unije

               L 11/6

      SKLEP SVETA

   z dne 20. decembra 2007
   o imenovanju litovskega člana in litovskega nadomestnega člana Odbora regij
   (2008/43/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga litovske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES (1) o imenovanju članov in nadomestnih članov Odbora regij za obdobje od 26. januarja 2006 do 25. januarja 2010.

               (2)

               Po izteku mandata Gediminasa PAVIRŽISA se je sprostilo mesto člana Odbora regij. Zaradi odstopa Edmundasa ČESNE se je sprostilo mesto nadomestnega člana Odbora regij –

         SKLENIL:
   Člen 1
   V Odbor regij se za preostanek mandata, tj. do 25. januarja 2010, imenujeta:

               (a)

               za člana:
               Gediminas PAVIRŽIS, član občinskega sveta okrožja Vilnius (sprememba mandata);
               in

               (b)

               za nadomestnega člana:
               Andrius KUPČINSKAS, župan mestne občine Kaunas.

         Člen 2
   Ta sklep začne učinkovati na dan sprejetja.

      V Bruslju, 20. decembra 2007

            Za Svet

            Predsednik

         F. NUNES CORREIA

      (1)  UL L 56, 25.2.2006, str. 75.


title: 2007/728/ES: Sklep Sveta z dne 8. novembra 2007 o imenovanju španskega nadomestnega člana Odbora regij

text:
               13.11.2007

               SL

               Uradni list Evropske unije

               L 294/25

      SKLEP SVETA

   z dne 8. novembra 2007
   o imenovanju španskega nadomestnega člana Odbora regij
   (2007/728/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga španske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Po izteku mandata g. Francisca Joséja IRIBARRENA FENTANESA se je sprostilo mesto nadomestnega člana Odbora regij –

         SKLENIL:
   Člen 1
   G. Alberto CATALÁN HIGUERAS, Consejero de Relaciones Institucionales y Portavoz del Gobierno de la Comunidad Foral de Navarra, se za preostanek mandata, ki se izteče 25. januarja 2010, imenuje za nadomestnega člana Odbora regij.
   Člen 2
   Ta sklep začne učinkovati na dan sprejetja.

      V Bruslju, 8. novembra 2007

            Za Svet

            Predsednik

         R. PEREIRA

      (1)  UL L 56, 25.2.2006, str. 75.


title: 2009/846/ES: Sklep Komisije z dne 20. oktobra 2009 o sklenitvi upravnega sporazuma med Evropsko komisijo in Nadzornim organom za evropski GNSS o varnosti in izmenjavi tajnih podatkov

text:
               20.11.2009

               SL

               Uradni list Evropske unije

               L 306/39

         SKLEP KOMISIJE
   z dne 20. oktobra 2009
   o sklenitvi upravnega sporazuma med Evropsko komisijo in Nadzornim organom za evropski GNSS o varnosti in izmenjavi tajnih podatkov
   (2009/846/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 683/2008 Evropskega parlamenta in Sveta z dne 9. julija 2008 o nadaljevanju izvajanja evropskih satelitskih navigacijskih programov (EGNOS in Galileo) (1) in zlasti člena 13 Uredbe,
   ob upoštevanju naslednjega:

               (1)

               V skladu s členom 12(1) Uredbe (ES) št. 683/2008 javno upravljanje obeh programov temelji na načelu stroge razdelitve pristojnosti med Evropsko skupnostjo, ki jo zastopa Komisija, Nadzornim organom za evropski GNSS, ustanovljenim z Uredbo Sveta (ES) št. 1321/2004 (2), in Evropsko vesoljsko agencijo, pri čemer je Komisija odgovorna za upravljanje programov.

               (2)

               V členu 13 Uredbe (ES) št. 683/2008 o vodenju varnostnih zadev evropskih satelitskih navigacijskih programov je posebej določeno, da Komisija vodi vse zadeve, povezane z varnostjo obeh sistemov, ki bodo izšle iz teh programov.

               (3)

               V členu 16 te uredbe je predvsem določeno, da Nadzorni organ za evropski GNSS v zvezi z varnostjo programov in v skladu s smernicami, ki jih je pripravila Komisija, zagotavlja varnostno akreditacijo in obratovanje centra za varnost Galileo.

               (4)

               Naloge, ki so v zgoraj navedenih določbah naložene Komisiji in Nadzornemu organu za evropski GNSS v okviru programov Galileo in EGNOS, zajemajo izmenjavo tajnih podatkov med tema organoma. Zajemajo tudi izmenjavo tajnih podatkov prek Komisije med Nadzornim organom za evropski GNSS na eni strani ter Evropsko vesoljsko agencijo, Svetom in državami članicami na drugi strani.

               (5)

               Komisija je s Sklepom 2001/844/ES, ESPJ, Euratom (3) spremenila svoj poslovnik, ki mu je dodala pravila, ki opredeljujejo temeljna načela in minimalna varnostna načela, ki jih je treba upoštevati, zlasti v zvezi s tajnimi podatki Evropske unije.

               (6)

               V členu 20 Uredbe (ES) št. 1321/2004 je določeno, da Nadzorni organ za evropski GNSS uporablja varnostne predpise iz Sklepa 2001/844/ES, ESPJ, Euratom. Med drugim to zajema določbe za izmenjavo zaupnih informacij, ravnanje z njimi ter njihovo hrambo.

               (7)

               Zdaj ne obstaja noben okvir, ki bi omogočal izmenjavo tajnih podatkov med Komisijo in Nadzornim organom za evropski GNSS ali tako izmenjavo prek Komisije med Nadzornim organom za evropski GNSS na eni strani ter Evropsko vesoljsko agencijo, Svetom in državami članicami na drugi strani.

               (8)

               Zato je treba skleniti sporazum med Komisijo in Nadzornim organom za evropski GNSS o varnosti in izmenjavi tajnih podatkov. Komisija in Nadzorni organ za evropski GNSS sta se dogovorila o takem sporazumu, ki ga je treba torej odobriti in podpisati –

         SKLENILA:
   Člen 1
   Sporazum med Evropsko komisijo in Nadzornim organom za evropski GNSS o varnosti in izmenjavi tajnih podatkov se odobri.
   Besedilo Sporazuma je priloženo temu sklepu.
   Člen 2
   Generalni direktor Generalnega direktorata za energetiko in promet Evropske komisije se pooblasti za podpis sporazuma v imenu Komisije.
   Člen 3
   Ta sklep se objavi v Uradnem listu Evropske unije.

      V Bruslju, 20. oktobra 2009

            Za Komisijo

         Antonio TAJANI

            Podpredsednik

      (1)  UL L 196, 24.7.2008, str. 1.

      (2)  UL L 246, 20.7.2004, str. 1.

      (3)  UL L 317, 3.12.2001, str. 1.
   PRILOGA

      Sporazum med Evropsko komisijo in Nadzornim organom za evropski GNSS o varnosti in izmenjavi tajnih podatkov
      EVROPSKA KOMISIJA,
      v nadaljnjem besedilu: Komisija, ki jo zastopa generalni direktor Generalnega direktorata za energetiko in promet,
      na eni strani in
      NADZORNI ORGAN ZA EVROPSKI GNSS,
      v nadaljnjem besedilu: GSA, ki ga zastopa izvršni direktor,
      na drugi strani,
      v nadaljnjem besedilu: pogodbenici ali pogodbenica,
      OB UPOŠTEVANJU Pogodbe o ustanovitvi Evropske skupnosti,
      OB UPOŠTEVANJU Uredbe (ES) št. 683/2008 Evropskega parlamenta in Sveta z dne 9. julija 2008 o nadaljevanju izvajanja evropskih satelitskih navigacijskih programov (EGNOS in Galileo),
      OB UPOŠTEVANJU Uredbe Sveta (ES) št. 1321/2004 z dne 12. julija 2004 o vzpostavitvi upravljavskih struktur Evropskega satelitskega radio-navigacijskega sistema,
      OB UPOŠTEVANJU Sklepa Komisije 2001/844/ES, ESPJ, Euratom z dne 29. novembra 2001 o spremembah njenega Poslovnika,
      OB UPOŠTEVANJU, da v okviru evropskih satelitskih navigacijskih programov EGNOS in Galileo obstaja stalna potreba po izmenjavi tajnih podatkov med pogodbenicama,
      OB PRIZNAVANJU, da bi bil zaradi celovitega in učinkovitega posvetovanja ter sodelovanja lahko potreben dostop do tajnih podatkov pogodbenic, kakor tudi izmenjava tajnih podatkov med pogodbenicama,
      OB ZAVEDANJU dejstva, da takšen dostop do tajnih podatkov in njihova izmenjava zahtevata primerne varnostne ukrepe –
      DOGOVORILI O NASLEDNJEM:
      Člen 1
      Za namene tega sporazuma:

                  (a)

                  „tajni podatki“ pomenijo vse podatke (torej vsako védenje, ki se lahko sporoča v kateri koli obliki) ali gradivo, vključno z dokumenti, za katere je katera koli od pogodbenic določila, da se morajo zaščititi pred nedovoljenim razkritjem, in ki so bili kot taki označeni v varnostni razvrstitvi;

                  (b)

                  „pogodbenica pošiljateljica“ pomeni pogodbenico, ki je vir tajnih podatkov, ki se posredujejo ali razkrijejo drugi pogodbenici, tj. pogodbenici prejemnici;

                  (c)

                  „pogodbenica prejemnica“ pomeni pogodbenico, ki prejme tajne podatke od druge pogodbenice, tj. pogodbenice pošiljateljice;

                  (d)

                  „varnostni predpisi“ pomenijo Sklep Komisije 2001/844/ES, ESPJ, Euratom z dne 29. novembra 2001, kakor se uporablja za vsako pogodbenico, ter notranje postopke in poslovnike vsake pogodbenice.

            Člen 2
      Ta sporazum se uporablja za tajne podatke, ki jih ena pogodbenica posreduje drugi ali si jih izmenjata v skladu s svojimi varnostnimi predpisi za potrebe evropskih satelitskih navigacijskih programov (Galileo in EGNOS).
      Člen 3
      Vsaka pogodbenica:

                  (a)

                  ščiti in varuje tajne podatke, za katere se uporablja ta sporazum in jih posreduje druga pogodbenica ali ki sta si jih pogodbenici izmenjali;

                  (b)

                  zagotavlja, da tajni podatki, ki so bili posredovani ali izmenjani v skladu s tem sporazumom, obdržijo varnostno razvrstitev, kakor jo je določila pogodbenica pošiljateljica. Pogodbenica prejemnica tajne podatke ščiti in varuje v skladu z lastnimi varnostnimi predpisi o tajnih podatkih z enakovredno varnostno razvrstitvijo, kakor je to določeno v varnostnih dogovorih, ki se oblikujejo v skladu s členom 9;

                  (c)

                  tajnih podatkov, ki jih zajema ta sporazum, ne uporablja za namene, ki jih ni določila pogodbenica pošiljateljica;

                  (d)

                  brez privolitve pogodbenice pošiljateljice tajnih podatkov, ki jih zajema ta sporazum, ne razkrije tretjim stranem ali subjektom, ki niso navedeni v členu 4(4) in (5);

                  (e)

                  ne dovoli dostopa do takih tajnih podatkov posameznikom, razen če jih ti morajo imeti in za katere je bilo po potrebi opravljeno varnostno preverjanje ustrezne stopnje.

            Člen 4
      1.   Tajne podatke lahko pogodbenica pošiljateljica razkrije ali posreduje pogodbenici prejemnici v skladu z načelom nadzora organa izvora.
      2.   Za posredovanje ali razkritje tajnih podatkov prejemnikom, razen tistih, ki so navedeni v odstavkih 4 in 5, je potrebna odločitev pogodbenice prejemnice po pridobitvi pisnega soglasja pogodbenice pošiljateljice v skladu z načelom nadzora organa izvora, kakor je opredeljeno v njenih predpisih o varovanju tajnosti.
      3.   Pri izvajanju odstavkov 1 in 2 ni mogoče samodejno posredovanje podatkov tretjim osebam, ki niso omenjene v odstavkih 4 in 5, razen če se pogodbenici ne dogovorita drugače in določita ustrezne postopke v zvezi z nekaterimi kategorijami podatkov, ki so pomembne za potrebe njunega delovanja.
      4.   Tajni podatki, ki izvirajo od GSA, lahko Komisija samodejno posreduje Evropski vesoljski agenciji (v nadaljevanju: ESA), Svetu in državam članicam.
      5.   Komisija si prizadeva za sklenitev sporazumov in dogovorov z ESA, Svetom in državami članicami, da omogoči samodejno posredovanje tajnih podatkov, ki izvirajo od ESA, Sveta in držav članic, Nadzornemu organu za evropski GNSS.
      Člen 5
      1.   Obe pogodbenici zagotovita, da imata vzpostavljen varnostni sistem in varnostne ukrepe na podlagi osnovnih načel in minimalnih varnostnih standardov, določenih v njunih varnostnih predpisih ter izraženih v dogovorih, ki jih je treba vzpostaviti na podlagi člena 9, da se zagotovi uporaba enakovredne ravni varnostne zaščite za tajne podatke, za katere se uporablja ta sporazum.
      2.   Pogodbenici si v zvezi z varnostjo tajnih podatkov, za katere se uporablja ta sporazum, in varnostnimi zadevami skupnega interesa nudita vzajemno pomoč. Organi iz člena 9 izvajajo varnostna posvetovanja in vzajemni nadzor, da bi ocenili učinkovitost varnostnih dogovorov, za katere so odgovorni in ki se oblikujejo v skladu z navedenim členom.
      3.   Pred posredovanjem ali izmenjavo tajnih podatkov, za katere se uporablja ta sporazum, med pogodbenicama, morajo odgovorni varnostni organi iz člena 9 soglašati, da je pogodbenica prejemnica sposobna ščititi in varovati podatke, za katere se uporablja ta sporazum, na način, ki je skladen z dogovori, oblikovanimi v skladu z navedenim členom.
      Člen 6
      Pogodbenici zagotovita, da se vse osebe, ki pri opravljanju svojih uradnih dolžnosti potrebujejo dostop ali katerih dolžnosti oziroma funkcije jim lahko omogočijo dostop do tajnih podatkov, ki so bili dani na voljo ali izmenjani v skladu z določbami tega sporazuma, po potrebi ustrezno varnostno preverijo, preden dobijo dostop do takih tajnih podatkov.
      Postopki varnostnega preverjanja se določijo z namenom, da se ugotovi, ali se neki osebi ob upoštevanju njene lojalnosti in zanesljivosti lahko dovoli dostop do tajnih podatkov.
      Člen 7
      1.   Za namene tega sporazuma se:

                  (a)

                  za Komisijo vsa pošta pošlje centralnemu registrskemu uradu Generalnega sekretariata Komisije na naslednji naslov:

                              European Commission

                              Secretariat-General

                              1049 Bruxelles/Brussel

                              BELGIQUE/BELGIË

                  (b)

                  za GSA se vsa pošta pošlje na naslednji naslov:

                              GSA

                              Local Security Officer

                              Rue de la Loi/Wetstraat 56

                              1049 Bruxelles/Brussel

                              BELGIQUE/BELGIË

            2.   Z odstopanjem od odstavka 1 se pošta pogodbenice, ki je dostopna le nekaterim pristojnim uradnikom, organom ali službam te pogodbenice, iz operativnih razlogov lahko naslovi le na nekatere pristojne uradnike, organe ali službe druge pogodbenice, ki so posebej določeni kot prejemniki, in je dostopna samo njim, ob upoštevanju njihovih pristojnosti in v skladu z načelom potrebe po seznanitvi s podatki. Če je tako:

                  (a)

                  za Komisijo GSA to pošto posreduje neposredno centralnemu registrskemu uradu, ki skrbi za pošto pristojnih uradnikov, organov ali služb Komisije, ali pa se ta pošta neposredno posreduje prek [centralnega registrskega urada Generalnega sekretariata] Komisije, če uradniki, organi ali službe prejemnice ne bi imele svojega centralnega registrskega urada;

                  (b)

                  za GSA se ta pošta pošlje prek varnostnega oddelka GSA.

            Člen 8
      Izvršni direktor GSA in direktor Varnostnega direktorata Komisije nadzirata izvajanje tega sporazuma.
      Člen 9
      1.   Za izvajanje tega sporazuma se med organi, imenovanimi v odstavkih 2 in 3, vzpostavi varnostni dogovor, da se določijo standardi vzajemnega varnostnega varovanja in zaščite tajnih podatkov, ki se v skladu s tem sporazumom posredujejo ali izmenjujejo med pogodbenicama.
      2.   Varnostni oddelek GSA, ki je podrejen izvršnemu direktorju GSA, oblikuje varnostne dogovore za varovanje in zaščito tajnih podatkov, ki so bili v skladu s tem sporazumom poslani GSA ali izmenjani z njim.
      3.   Varnostni direktorat Komisije, ki deluje pod nadzorom člana Komisije, pristojnega za varnostne zadeve, oblikuje varnostne dogovore za varovanje in zaščito tajnih podatkov, ki so bili v skladu s tem sporazumom posredovani ali izmenjani znotraj Komisije in njenih prostorov.
      4.   Za GSA mora varnostne dogovore iz odstavka 1 odobriti njegov upravni svet.
      Člen 10
      Organi iz člena 9 določijo postopke, ki se uporabijo v primerih dokazanega ali domnevnega ogrožanja statusa tajnih podatkov, za katere se uporablja ta sporazum, vključno z uradnim obveščanjem druge pogodbenice o okoliščinah in sprejetih ukrepih.
      Člen 11
      Vsaka pogodbenica je odgovorna za poravnavo lastnih stroškov, ki nastanejo zaradi izvajanja tega sporazuma.
      Člen 12
      Vsa razhajanja med Komisijo in GSA, ki izhajajo iz razlage ali izvajanja tega sporazuma, se urejajo s pogajanji med pogodbenicama.
      Člen 13
      1.   Ta sporazum začne veljati prvi dan prvega meseca po tem, ko sta se pogodbenici uradno obvestili o zaključku za to potrebnih notranjih postopkov.
      2.   Vsaka pogodbenica obvesti drugo pogodbenico o spremembah svojih zakonov in predpisov, ki bi lahko vplivale na varovanje tajnih podatkov iz tega sporazuma.
      3.   Ta sporazum se lahko zaradi sprejetja morebitnih sprememb na predlog ene ali druge pogodbenice ponovno preuči.
      4.   Spremembe tega sporazuma se sestavijo le v pisni obliki in sprejmejo z medsebojnim soglasjem pogodbenic. Veljati začnejo po medsebojnem uradnem obvestilu iz odstavka 1.
      5.   Ta sporazum se sklene za nedoločen čas. Pogodbenica lahko ta sporazum kadar koli odpove, tako da drugo pogodbenico o odpovedi pisno obvesti. Odpoved začne veljati šest mesecev po tem, ko je druga pogodbenica prejela uradno obvestilo o odpovedi, vendar ne vpliva na obveznosti, že sklenjene v skladu z določbami tega sporazuma. Zlasti vse tajne podatke, ki so bili posredovani ali izmenjani v skladu s tem sporazumom, ostajajo še naprej zaščitene v skladu z določbami, navedenimi v Sporazumu, dokler jih pogodbenica prejemnica na zahtevo pogodbenice pošiljateljice tej ne vrne.
      6.   Ta sporazum se sestavi v dveh izvodih v angleškem jeziku.

         V potrditev tega sta spodaj podpisana pooblaščenca, ki sta bila v ta namen ustrezno pooblaščena.
         V Bruslju, 11. novembra 2009

               Za Komisijo

               Generalni direktor

            Matthias RUETE

               Za Nadzorni organ za evropski GNSS

               Izvršni direktor

            Pedro PEDREIRA


title: Sklep Komisije (EU) 2015/669 z dne 24. aprila 2015 o razveljavitvi Odločbe 2007/421/ES o objavi seznama organizacij, ki so jih kot priznane v skladu z Direktivo Sveta 94/57/ES uradno sporočile države članice (notificirano pod dokumentarno številko C(2015) 2596)

text:
               29.4.2015

               SL

               Uradni list Evropske unije

               L 110/24

         SKLEP KOMISIJE (EU) 2015/669
   z dne 24. aprila 2015
   o razveljavitvi Odločbe 2007/421/ES o objavi seznama organizacij, ki so jih kot priznane v skladu z Direktivo Sveta 94/57/ES uradno sporočile države članice

         (notificirano pod dokumentarno številko C(2015) 2596)

   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 391/2009 Evropskega parlamenta in Sveta z dne 23. aprila 2009 o skupnih pravilih in standardih za organizacije za tehnični nadzor in pregled ladij (1) ter zlasti člena 4(5) Uredbe,
   ob upoštevanju naslednjega:

               (1)

               Z Odločbo Komisije 2007/421/ES (2) je bilo določeno, da generalni direktor za energijo in promet do 1. julija vsako leto objavi v Uradnem listu Evropske unije posodobljen seznam organizacij, ki so priznane v skladu z Direktivo Sveta 94/57/ES (3).

               (2)

               Direktiva 94/57/ES je bila prenovljena v ločena pravna akta Skupnosti, in sicer v Direktivo 2009/15/ES Evropskega parlamenta in Sveta (4) ter Uredbo (ES) št. 391/2009. Navedena uredba vsebuje določbe o sestavi in posodabljanju seznama priznanih organizacij.

               (3)

               Komisija v skladu s členom 4(5) Uredbe (ES) št. 391/2009 sestavi in redno posodablja seznam organizacij, ki so priznane v skladu z navedenim členom in navedeni seznam objavi v Uradnem listu Evropske unije.

               (4)

               Odločba 2007/421/ES je zastarela, zato bi jo bilo treba razveljaviti in hkrati redno v Uradnem listu Evropske unije objavljati posodobljen seznam organizacij, priznanih v skladu z Uredbo (ES) št. 391/2009 –

         SPREJELA NASLEDNJI SKLEP:
   Člen 1
   Odločba 2007/421/ES se razveljavi.
   Člen 2
   Generalni direktor za mobilnost in promet najpozneje do 31. avgusta 2015 v Uradnem listu Evropske unije objavi seznam organizacij, ki so priznane v skladu z Uredbo (ES) št. 391/2009, seznam pa se posodablja po potrebi zaradi upoštevanja sprememb o pravnih osebah, vključenih v navedeni seznam.
   Člen 3
   Ta sklep je naslovljen na države članice.

      V Bruslju, 24. aprila 2015

            Za Komisijo

         Violeta BULC

            Članica Komisije

      (1)  UL L 131, 28.5.2009, str. 11.

      (2)  Odločba Komisije 2007/421/ES z dne 14. junija 2007 o razveljavitvi Odločbe 96/587/ES o objavi seznama organizacij, ki so jih kot priznane v skladu z Direktivo Sveta 94/57/ES uradno sporočile države članice (UL L 157, 19.6.2007, str. 18).

      (3)  Direktiva Sveta št. 94/57/ES z dne 22. novembra 1994 o skupnih predpisih in standardih za organizacije, pooblaščene za inšpekcijski pregled in nadzor ladij ter za ustrezne ukrepe pomorskih uprav (UL L 319, 12.12.1994, str. 20).

      (4)  Direktiva 2009/15/ES Evropskega parlamenta in Sveta z dne 23. aprila 2009 o skupnih pravilih in standardih za organizacije, pooblaščene za tehnični nadzor in pregled ladij, ter za ustrezne ukrepe pomorskih uprav (UL L 131, 28.5.2009, str. 47).